Alina Gorghiu: Dacă faci trafic la colț de stradă, la festivaluri sau lângă școli, nu ai ce să cauți în libertate
„Dacă faci trafic de heroină, de extasy sau de cocaină la colț de stradă, la festivaluri sau lângă școli, nu ai ce să cauți în libertate”, a afirmat marți ministrul Justiției, Alina Gorghiu. Reacția vine după ce DIICOT a identificat la Sunwaves, festivalul desfășurat în Mamaia, persoane bănuite de săvârșirea infracțiunilor de trafic de droguri de risc și trafic de droguri de mare risc.